2. ลักษณะการประกอบธุรกิจ

  2.1 ประวัติความเป็นมาและการเปลี่ยนแปลงและพัฒนาการที่สำคัญ

  บริษัท อีสเทอร์น สตาร์ เรียล เอสเตท จำกัด (มหาชน) ก่อตั้งขึ้นโดยกลุ่มสตาร์บล็อค กลุ่ม
  สหยูเนี่ยน และกลุ่มผู้ถือหุ้นอื่นๆ เพื่อลงทุนในธุรกิจพัฒนาที่ดินบริเวณพื้นที่ชายฝั่งทะเลตะวันออก
  ในเขตอำเภอบ้านฉาง จังหวัดระยอง นอกจากนี้บริษัทยังได้จัดตั้งบริษัท อีสเทอร์น สตาร์ รีสอร์ท
  จำกัด เพื่อดำเนินธุรกิจสนามกอล์ฟ คลับเฮ้าส์ และศูนย์กีฬา ต่อมาบริษัทได้มีการร่วมทุนกับกลุ่ม
  MBf-International School เพื่อดำเนินการโครงการโรงเรียนนานาชาติ
  ในเขตอำเภอบ้านฉางและกรุงเทพมหานคร
  รวมทั้งลงทุนเพื่อดำเนินธุรกิจอพาร์ทเม้นท์และบ้านเดี่ยวระดับหรูให้เช่าในอำเภอบ้านฉาง
  จังหวัดระยอง

  ในปี 2546 บริษัทได้จัดสรรขายหุ้นสามัญเพิ่มทุนที่ออกใหม่ให้แก่พันธมิตรทางธุรกิจ (Strategic
  Partners) ซึ่งได้แก่กลุ่มซันไรส์ และกลุ่ม U.S. Capital โดย ณ วันที่ 5 เมษายน 2547
  (วันปิดสมุดทะเบียนพักการโอนหุ้นเมื่อการประชุมสามัญผู้ถือหุ้นครั้งที่ 1/2547)
  กลุ่มซันไรส์ถือหุ้นในบริษัทร้อยละ 46.78% และกลุ่ม U.S. Capital ถือหุ้นในบริษัทประมาณ
  11.60%
  จากการร่วมทุนดังกล่าวส่งผลให้ฐานะทางการเงินและสภาพคล่องของบริษัทดีขึ้นเป็นอย่างมาก
  ทำให้บริษัทมีเงินทุนมากพอที่จะนำไปขยายการลงทุนในการพัฒนาอสังหาริม
  ทรัพย์ในกรุงเทพมหานคร และโครงการเดิมที่ดำเนินการอยู่ในพื้นที่อำเภอบ้านฉาง จังหวัดระยอง

  เมื่อวันที่ 25 กุมภาพันธ์ 2547 บริษัทได้มีการจดทะเบียนลดทุนจดทะเบียนจากทุนจดทะเบียนเดิม
  15,145,891,482.40 บาท ให้เหลือทุนจดทะเบียน 10,818,493,916.- บาท
  แบ่งออกเป็นหุ้นสามัญจำนวน 2,704,623,479 หุ้น มูลค่าที่ตราไว้หุ้นละ 4.- บาท
  โดยการลดมูลค่าหุ้นของบริษัทลงจากเดิมมูลค่าที่ตราไว้หุ้นละ 5.60 บาท เป็นมูลค่าที่ตราไว้หุ้นละ
  4.- บาท และลดทุนชำระแล้วจากทุนชำระแล้วเดิม 6,196,653,551.20 บาท
  ให้เหลือทุนชำระแล้ว 4,426,181,108.- บาท แบ่งออกเป็นหุ้นสามัญจำนวน 1,106,545,277
  หุ้น มูลค่าที่ตราไว้หุ้นละ 4.- บาท เพื่อนำทุนชำระแล้วที่ลดจำนวน 1,770,472,443.20
  บาทไปล้างส่วนลดมูลค่าหุ้นสามัญที่บริษัทได้เสนอขายหุ้นสามัญโดยมีส่วนลด นอกจากนี้ เมื่อวันที่ 3
  มีนาคม 2547 บริษัทได้จดทะเบียนเปลี่ยนแปลงมูลค่าหุ้นของบริษัทจากเดิมมูลค่าที่ตราไว้หุ้นละ
  4.- บาท เป็นมูลค่าที่ตราไว้หุ้นละ 1.- บาท โดยการเปลี่ยนแปลงจำนวนหุ้นสามัญ 1 หุ้น
  มูลค่าที่ตราไว้หุ้นละ 4.- บาท ให้เป็น 4 หุ้น มูลค่าที่ตราไว้หุ้นละ 1 บาท
  เพื่อเป็นไปตามมติของที่ประชุมวิสามัญผู้ถือหุ้นของบริษัท ครั้งที่ 3/2546 ซึ่งประชุมเมื่อวันที่ 16
  ธันวาคม 2546

  นอกจากนี้ วันที่ 7 เมษายน 2547 บริษัทได้จดทะเบียนเปลี่ยนแปลงทุนชำระแล้วจาก
  4,426,181,108.- บาท เป็น 4,429,174,153.- บาท
  เนื่องจากผู้ถือใบสำคัญแสดงสิทธิได้ใช้สิทธิแปลงสภาพเป็นหุ้นสามัญ

  2.2 ลักษณะการดำเนินธุรกิจของบริษัท บริษัทย่อย และบริษัทร่วม

  บริษัท อีสเทอร์น สตาร์ เรียล เอสเตท จำกัด (มหาชน) บริษัทย่อย และบริษัทร่วม
  ประกอบธุรกิจด้านการพัฒนาอสังหาริมทรัพย์ โดยในระยะเวลาที่ผ่านมา
  บริษัทเน้นการทำธุรกิจในเขตอำเภอบ้านฉาง จังหวัดระยอง
  เพื่อรองรับการพัฒนาพื้นที่ชายฝั่งทะเลตะวันออก เนื่องจากเล็งเห็นว่าเขตอำเภอบ้านฉาง
  จังหวัดระยอง
  เป็นทำเลที่มีศักยภาพเพราะอยู่ห่างจากนิคมอุตสาหกรรมมาบตาพุดไปทางทิศตะวันออกเพียง 10
  กิโลเมตร
  และอยู่ห่างจากสนามบินอู่ตะเภาซึ่งจะพัฒนาเป็นสนามบินสมบูรณ์แบบไปทางทิศตะวันตกเพียง 5
  กิโลเมตร อย่างไรก็ดี ตั้งแต่ปี 2546 เป็นต้นมา
  บริษัทมีนโยบายที่จะให้ความสำคัญแก่การพัฒนาโครงการในเขตกรุงเทพมหานครและปริมณฑล
  และยังคงพัฒนาโครงการในอำเภอบ้านฉาง จังหวัดระยองต่อไป
  โดยสามารถแบ่งลักษณะการดำเนินธุรกิจของกลุ่มบริษัทออกได้เป็น 5 ประเภท ดังนี้

1.  การพัฒนาอสังหาริมทรัพย์เพื่อขาย ซึ่งมีทั้งการจัดสรรที่ดินเปล่า และขายบ้านพร้อมที่ดิน เช่น
    บ้านเดี่ยว ทาวน์เฮ้าส์ บ้านแฝด คอนโดมิเนียม และอาคารพาณิชย์
    สำหรับโครงการในกรุงเทพมหานคร บริษัทจะพัฒนาภายใต้ชื่อ The Star Estate เช่น The
    Star Estate @ Rama III เป็นต้น ส่วนโครงการในอำเภอบ้านฉาง
    บริษัทได้พัฒนาภายใต้ชื่อโครงการคันทรีโฮม โครงการสินทวีพาร์ค โครงการสินทวีการ์เด้น
    โครงการแฮมเล็ท และโครงการ วินเทจโฮมวิลเลจ

2.  การพัฒนาอสังหาริมทรัพย์เพื่อให้เช่าพร้อมสิ่งปลูกสร้าง เช่น โครงการศูนย์การค้า อีสเทอร์น
    สตาร์ พลาซ่า
    (แต่เนื่องจากสภาวะเศรษฐกิจตกต่ำทำให้บริษัทต้องหยุดดำเนินกิจการพลาซ่าชั่วคราว)
    นอกจากนี้ยังมีอพาร์ทเม้นท์และบ้านเดี่ยวให้เช่าระดับหรูที่บริหาร งานโดยบริษัท ซีสตาร์
    พร็อพเพอร์ตี้ส์ จำกัด

3.  ธุรกิจสนามกอล์ฟ พร้อมด้วย คลับเฮ้าส์ ทะเลเทียม ศูนย์กีฬา ศูนย์ประชุมรีสอร์ท ขนาด 150
    ที่นั่ง และสิ่งอำนวยความสะดวกสำหรับการจัดประชุมและสัมมนาต่างๆ บริหารงานโดยบริษัท
    อีสเทอร์น สตาร์ รีสอร์ท จำกัด

4.  การร่วมทุนกับบริษัทอื่นเพื่อประกอบกิจการที่เกี่ยวเนื่องกับการพัฒนาอสังหาริมทรัพย์

5.  ที่ดินรอการพัฒนา

โครงสร้างของกลุ่มบริษัท อีสเทอร์น สตาร์ เรียล เอสเตท จำกัด (มหาชน) ณ วันที่ 31 ธันวาคม
2547

3.  โครงสร้างรายได้ ณ 31 ธันวาคม 2547

หน่วย : ล้านบาท

  ---------------------- ------------- --------- -------- -------- -------- -------- ------- --------
  สายผลิตภัณฑ์              ดำเนินการโดย   %         ปี 2547            ปี 2546            ปี 2545  

                                       การถือหุ้น   รายได้    %        รายได้    %        รายได้   %

  โครงการเพื่อขาย                                                                              

  - คันทรีโฮม              ESTAR                   10.79    6.81     4.52     2.67     -       -

  - วิลเตทโฮมวิลเลจ        ESTAR                   9.95     6.28     -        -        -       -

  - แฮมเล็ท 2             ESTAR                   6.06     3.82     18.79    11.11    14.58   16.53

  - สินทวีพาร์ค             ESTAR                   0.54     0.34     -        -        1.45    1.63

  - สินทวีการ์เด้น           ESTAR                   31.6     19.94    30.03    17.76    13.06   14.81

  - รับจ้างสร้างบ้าน         ESTAR                   17.68    11.15    7.43     4.40     7.16    8.12

  - พลาซ่า                ESTAR                   -        -        -        -        -       -

  รวมโครงการเพื่อขาย                               76.62    48.34    60.77    35.94    36.24   41.10

  โครงการเพื่อเช่า          ESTAR                   -        -        -        -        0.69    0.78

  รายได้อื่นๆ               ESTAR                   28.89    18.23    13.75    8.13     6.60    7.49

  ธุรกิจสนามกอล์ฟและ        ESR           81.30     33.96    21.42    25.77    15.24    44.65   50.63
  รายได้อื่นๆ                                                                                   

  ธุรกิจให้เช่าและรายได้อื่นๆ   SEASTAR       99.13     19.04    12.01    68.81    40.69    -       -
  #1                                                                                         

  รวม                                            158.51   100.00   169.10   100.00   88.18   100.00
  ---------------------- ------------- --------- -------- -------- -------- -------- ------- --------

หมายเหตุ :

ESTAR = บริษัท อีสเทอร์น สตาร์ เรียล เอสเตท จำกัด (มหาชน)

ESR = บริษัท อีสเทอร์น สตาร์ รีสอร์ท จำกัด

SEASTAR = บริษัท ซีสตาร์ พร็อพเพอร์ตี้ส์ จำกัด

#1 ธุรกิจให้เช่า = เป็นธุรกิจในส่วนของบริษัท ซีสตาร์ พร็อพเพอร์ตี้ส์ จำกัด ซึ่งแต่เดิมบริษัทถือหุ้น
49% แต่ ณ 31 ธันวาคม

2547 บริษัทเพิ่มสัดส่วนการถือหุ้นเป็น 99.13% โดยการซื้อหุ้นเพิ่มทุนที่ออกขายทั้งจำนวนในปี 2547